Collins Kids - Vikipeedia, vaba entsüklopeedia

# Collins Kids

### Allikas: Vikipeedia

Larry ja Lorrie Collins

Collins Kids on rockabilly duo, milles kitarri mängib Larry Collins (sündinud 4. oktoobril 1944 Tahlequahs, Oklahoma osariigis) ja laulab tema vanem õde Lorrie Collins (sündinud 7. mail 1942 Tulsas, Oklahoma osariigis).

Vend ja õde alustasid koos esinemistega varajases nooruses, Larry (õieti Lawrence) oli siis 10-aastane, Lorrie (õieti Lawrencine) 12-aastane.

1954. aastal osalesid nad Town Hall Party talendikonkursil, pärast mida hakkasid esinema Town Hall Party telešõu igas osas. Larry võlus publikut oma ülienergilise lavaliikumise ja soolodega oma kahekaelalisel kitarril, Lorrie aga oma hääle ja seksapiilsusega.

1955. aastal kirjutasid nad lepingu Columbia Recordsiga. Siiski ei õnnestunud neil edetabelitesse tõusta.

Collins Kids esines ka mitmetes teistes telešõudes, sealhulgas ka The Ed Sullivan Show'l, The Steve Allen Show'l ja Grand Ole Opry'l. Samuti käis duo regulaarselt turneedel.

Town Hall Party'l jäi Lorrie silma tolleaegsele noorteiidol Ricky Nelsonile ning peagi sai temast Ricky esimene tüdruk. 1959. aastal abiellus ta aga Johnny Cashi mänedžeri Stu Carnalliga, mistõttu esinemised pooleli jäid. 1961. aastal Collins Kids jätkas salvestuste ja turneedega, kuid Lorriel sündis esimene laps ja 1962. aastal lõpetas duo tegevuse. Lorrie jäi pereelu elama, Larry jätkas aga edukalt laulude kirjutamisega.

1993. aastal ühines Collins Kids taas Hemsby Rockabilly Festivalil Inglismaal ning esinevad siiani koos.

Välja otsitud andmebaasist "http://et.wikipedia.org../../../c/o/l/Collins_Kids_65db.html"

Kategooriad: Ansamblid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English